### Beslutning

Sagens behandling udsat.
 Der fremsendes notat fra forvaltningen til næste udvalgsbehandling.

På baggrund af den offentlige høring fremsendes Forslag til Kommuneplan 2017 til endelig vedtagelse.

### Resumé

Kommuneplanen har været i høring i perioden 14. juni – 4. september 2017 sammen med et forslag til miljøvurdering, en udbygningsaftale og 18 lokalsamfundsbeskrivelser, som er udarbejdet af fællesrådene.

 Det indstilles, at kommuneplanen vedtages endeligt med nogle ændringer som følge af nogle få bemærkninger fra staten og som følge af høringen i øvrigt.

 En række høringssvar er indstillet til efterfølgende planlægning, bl.a. i forbindelse med helhedsplanlægningen i Harlev og i forbindelse med Østergårdsgrunden i Hjortshøj.

 Konkrete forslag om rammeændringer, især i erhvervsområder, er indstillet afklaret i en efterfølgende planlægning.

 Der har ikke været bemærkninger til miljøvurderingen og udbygningsaftalen. En sammenfattende redegørelse, jf. miljøvurderingsloven, indstilles tiltrådt.

 To fællesråd, som ikke i første omgang havde indsendt lokalsamfundsbeskrivelser, har nu gjort det – dermed er der 20 i alt. Alle lokalsamfundsbeskrivelser offentliggøres efterfølgende via hjemmesiden.

### Indstilling

At 1)    Kommuneplan 2017 vedtages endeligt med en række ændringer som følge af den offentlige høring, jf. indstillingens afsnit 5.1 og 5.2.

 Ad 2)    De indkomne høringsbidrag besvares som anført i indstillingens bilag 2.

 At 3)    Herudover foretages diverse rettelser, jf. indstillingens afsnit 5.3.

 At 4)    Fællesrådenes lokalsamfundsbeskrivelser offentliggøres via kommunens hjemmeside sammen med kommuneplanen, jf. indstillingens afsnit 5.4.

 At 5)    Miljøvurderingen fastholdes uændret og den sammenfattende redegørelse tiltrædes, jf. indstillingens afsnit 5.5.

 At 6)    Udbygningsaftalen vedr. Store Ravnsbjerg-projektet lægges uændret til grund for det videre lokalplanarbejde, jf. indstillingens afsnit 5.5.

### Sagens forløb

06-11-2017 Magistraten
Fremsendes til [adresse] med bemærkning, at Magistraten i mødet den 6. november 2017 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 31. oktober 2017.

 Rådmand Olivia Jessen, rådmand Kenny Jensen, rådmand Elias Jørgensen, rådmand Arne Søndergaard, Tine Nørgaard og Andreas Simonsen tog forbehold.

 15-11-2017 [adresse]
Fremsendes til Teknisk Udvalg til behandling i henhold til beslutning i byrådets møde den 15. november 2017.
 27-11-2017 Teknisk Udvalg
Sagens behandling udsat.
 Der fremsendes notat fra forvaltningen til næste udvalgsbehandling.